text: Se li oïssiez regreter
   Son non, et par raison prouver
   Qu'ele avoit ore non adroit,
   Car Bele ert et Perdue estoit.
   "Hé ! las ! pourquoi l'ai je perdue?
   Las! pourquoi est dou sens issue?
   Las ! dolans, pourquoi la vi je onques?
   Comme il me mescheï adonques
   Que je la vi premierement,
   Quant je la pert si faitement!
   Vrais Diex ! se c'est par mon pechié,
   Je vous pri que aiez pitié
   De li, et si la secorés
   Et son meschief sur moi metés.
   Si m'aït Diex, je le vorroie :
   Son mal miex de li porteroie."
  